
	अगाडिको आवरण पृष्ठ

 आँरा








 तह ६, कक्षा २



 लेखकः शौभाग्य चौधरी


दंगाहा थारू
१


 सिटलपुरिक ढिक्वोम एक्ठो गाउँ बा। ऊ गाउँक नाउ कस्ला हो। कस्ला गाउँ बरे भारि बा।

२


 उह गाँउम शौभाग्य नाउक् लौंर्या बैठ। शौभग्यक् घरम् डाइबाबा ओ बहिन्या रलहिन्। डाइबाबा घरक काम करन्। बहिन्या पह्र जाइन्।

३


 शौभाग्य मुर्घि पल्ना काम करि। मुर्घि आँरा पारन्। आँरा लैजाक लग्घक् बजारम व्यँचि।

४



 लोकल् मुर्घिक् आँरा खुब बिकन्। सबजन आँरा कटिकि शौभाग्यक् नाउ सम्झट्। आँरक व्यापारि कैख चिन्हट्। कस्ला गाउँक् मनैफे आँरा बेचुइ्या कहट्।

५


 एक डिनिक बाट हो। मुर्घि ट स्वानक आँरा पारल। शौभाग्य खुब खुसि हुइलि। शौभाग्य आपन् बहिन्य पह्राय बिडेस पठइलि।

६


 स्वानक् आँरा ह्यारकलाग ढेर मनै अइल। सक्कुजन स्वानक आँरा देक्ख अचम्म मन्ल।  सक्कुजन अचम्मक बाट बटुईल।

७


 ई बाट डुर डुर सम् पुगल्। एक डिन एक्ठो च्वर्वा आइल्। राटखन च्वार पैंसल्। सक्‍कु मुर्घन्यक प्याट चिरल। खबसे स्वान ख्वाजल्।

८


 सक्‍कु मुर्घि मुगैल। कौनो जन्हक प्याटिम स्वान् निभेटाइल्। ख्वाजट् ख्वाजट् विहान् होगिलस्।

९


 शौभग्य विहानख उठ्लि। मुर्घिन चारा डार गैलि। ख्वारम सक्‍कु मुर्घिन् मुवल डेख्ली। च्वर्वा फे डट्करख ख्वारम् सुटल् रह।

१०


 शौभाग्य आँरा च्वरोह पकरली। पुलिस बलाख पक्‍रा डेली। च्‍वर्वा शौभाग्यह रूप्या टिरल्। उ डिनसे गाँउम चोरी कर्ना रोकगिलन्।

शीर्षक पृष्ठ


 आँरा

  तहगत, तह ६

अगाडिको आवरण पृष्ठको भित्रपट्टी




 
  यस पुस्तकको बारेमाः
 
 दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End

